b'\n_START_ARTICLE_\nPrei\xc4\xbci\n_START_SECTION_\nHistoriaa\n_START_PARAGRAPH_\nNykyisen Latvian it\xc3\xa4osassa liikkui mets\xc3\xa4st\xc3\xa4ji\xc3\xa4 jo silloin, kun l\xc3\xa4nsiosan alavat alueet olivat j\xc3\xa4\xc3\xa4kauden j\xc3\xa4lkeen veden peitossa. Preilin seutu asutettiin varsin varhain. Arkeologisissa kaivauksissa asutuksen merkkej\xc3\xa4 on l\xc3\xb6ydetty kaupungin l\xc3\xa4hist\xc3\xb6lt\xc3\xa4 1. vuosituhannelta eaa. Historiallisissa l\xc3\xa4hteiss\xc3\xa4 paikkakunta mainitaan vuonna 1348._NEWLINE_Kaupungiksi paikkakunta muutettiin 11. helmikuuta 1928, oman vaakunan se sai 1938. Ennen kuntauudistusta 2009 kaupunki oli my\xc3\xb6s Prei\xc4\xbcin piirin keskus.'